cyanic-selkie/wikianc huggingface dataset:
Hypotalamus
Paraventrikulaaritumake
Paraventrikulaaritumake vapauttaa kortikotropiinia vapauttavaa hormonia (CRH). CRH säätelee kortikotropiinin (ACTH) vapautumista aivolisäkkeen etulohkosta, joka puolestaan säätelee glukokortikoidien vapautumista lisämunuaisten kuoriosasta. Tämä järjestelmä siis säätelee stressiä. Paraventrikulaaritumake tuottaa myös oksitosiinia, joka vapautuu verenkiertoon aivolisäkkeen takalohkosta.
Gonadotropiinia vapauttava hormoni (GnRH)
Gonadotropiinia vapauttava hormoni eli gonadoliberiini (GnRH, Gonadotropin-Releasing Hormone) stimuloi aivolisäkettä tuottamaan luteinisoivaa hormonia (LH) ja follikkelia stimuloivaa hormonia (FSH). Naisella nämä hormonit aiheuttavat ovulaation sekä säätelevät keltarauhasen progesteronin tuotantoa. Miehellä luteinisoiva hormoni säätelee kivesten Leydigin solujen androgeenin tuotantoa. Lisäksi FSH stimuloi naisilla follikkelin eli munarakkulan kasvua ja estrogeenieritystä sekä miehillä vaikuttaa spermatogeneesiin. Nämä hormonit ovat tärkeitä hedelmällisyyden kannalta.
Kasvuhormonia vapauttava hormoni (GHRH)
Kasvuhormonia vapauttava hormoni eli somatoliberiini (GHRH, Growth Hormone Releasing Hormone) kiihdyttää aivolisäkkeen etulohkon kasvuhormonin eli somatotropiinin eritystä. GHRH:ta syntetisoituu hypotalamuksen lisäksi pieniä määriä myös muualla elimistössä. GHRH on somatostatiinin vastavaikuttaja eli somatostatiini pyrkii estämään kasvuhormonin vapauttamista. Kasvuiässä häiriöt kasvuhormonin erittymisessä aiheuttavat häiriöitä pituuskasvuun (lyhytkasvuisuus tai jättikasvuisuus eli gigantismi), kasvun päättymisen jälkeen liiallinen kasvuhormonin vapautuminen aiheuttaa akromegalian eli jättikärkisyyden, jossa luuston kärkiosat ja pehmytosat jatkavat kasvuaan aiheuttaen sairaudelle tyypilliset piirteet ulkonäköön. Aikuisilla kasvuhormonin puute voi aiheuttaa lihasmassan pienenemistä, rasvakudoksen lisääntymistä ja luuston heikentymistä.
Oskari Parviainen
Oskari Parviainen (s. 7. marraskuuta 2001 Lahti ) on suomalainen jääkiekkomaalivahti, joka edustaa Mestis-joukkue Kiekko-Espoota.
HMS Uppland (Upd)
Valmistus
Alus tilattiin 28. maaliskuuta 1990 Kockumsilta Malmöstä, mutta suunnitelmat muutettiin 5. syyskuuta 1991 stirlingjärjestelmän lisäämiseksi. Muutos kasvatti uppoumaa 200 tonnilla ja pituutta 7,5 metriä. Aluksen köli laskettiin 14. tammikuuta 1994 ja alus laskettiin vesille 9. maaliskuuta 1996. Alus liitettiin laivastoon 26. heinäkuuta 1999.
Atiu
Myöhemmät vaiheet
19. heinäkuuta 1823 saarelle saapui pastori John Williams, joka etsi Rarotongan saarta. Williamsin mukana oli aitutakilainen päällikkö, joka kertoi eräälle atiulaiselle päällikölle nimeltä Rongomatane Ngaka'ara Ariki Aitutakin kääntyneen kristinuskoon. Atiulainen päällikkö vei tämän jälkeen seurueen pyhälle paikalle, josta hän haastoi heidät syömään siellä kasvanutta sokeriruokoa. Kun vieraat söivät sitä eivätkä kuolleet, hän lupasi kääntyä kristinuskoon ja määräsi kaikki epäjumalankuvat poltettaviksi. Hän antoi Williamsille myös purjehdusohjeen Rarotongalle, jonne hän oli aiemmin tehnyt sotaretkiä. Williamsin lähdettyä Atiulla kävi lähetyssaarnaajia vain satunnaisesti Tahitilta käsin, mutta vuonna 1836 saarelle asettui polynesialainen käännynnäinen nimeltä Papeiha. Hän puolestaan alkoi levittää kristinuskoa tehokkaasti saarella. Saari liitettiin siirtomaana Uuteen-Seelantiin vuonna 1901. Vuonna 1965 siitä tuli osa itsehallinnollisia Cookinsaaria. Saarelle rakennettiin lentokenttä vuonna 1978 ja sen myötä sinne alkoi saapua myös turisteja. Vuonna 2002 saarella kävi noin 1 200 vierailijaa.
Vatsim
Yleisesti
Vatsimin "maailma" jakautuu oikean elämän tapaan kuuteen alueeseen, jotka jakautuvat edelleen maiden ilmatilojen mukaan. Ilmatilojen mukaan jaetut divisioonat jaetaan edelleen FIR- (Flight Information Region), vACC- (Virtual Area Control Center) ja varsinkin Yhdysvalloissa käytettäviin ARTCC- (Area Traffic Control Center) nimisiin alueisiin.
Jäsenyys ja koulutus
pienoiskuva|252x252px|Lentosuunnitelman syöttäminen vPilot -nimiseen ohjelmaan. Lennonjohtajien on käytävä läpi pakollinen koulutus ennen johtamista verkossa. Vatsimin säätämä Global Ratings Policy määrää jokaiselle luokitukselle edellytetyt taitotasot. Luokitukset ovat seuraavat:
Intian Grand Prix 2011
Kilpailu
Vettel voitti kilpailun ja ajoi samalla uransa ensimmäisen Grand Slamin: hän ajoi paalulta voittoon johtaen jokaisen kierroksen ajan sekä ajoi nopeimman kierroksen.
Feeniks (tähdistö)
Feeniksiin liittyy pieni meteoriparvi 5. joulukuuta.
Ville Vainikainen
Seuraura
Kaudella 2015–2016 Vainikainen murtautui SaiPan SM-liigakokoonpanoon, jossa hänen tulokaskautensa toi 39 runkosarjaottelussa tehot 1+5=6 ja kolmessa playoff-ottelussa yhden maalin. Vainikainen teki liigauransa avausmaalin 22. marraskuuta 2015 Pelicansia vastaan. Tammikuussa 2016 SaiPa käytti hänen sopimuksessaan olleen option ja teki vuoden mittaisen jatkosopimuksen Vainikaisen kanssa. Kaudella 2016–2017 hän teki 51 runkosarjaottelussa tehot 4+3=7 ja seitsemässä CHL-ottelussa yhden syöttöpisteen, kunnes Vainikaisen kausi päättyi loukkaantumiseen runkosarjan lopulla helmikuussa 2017.
Antti Poikela
Ura
Kaudella 2011–2012 Poikela pelasi Italian A2-liigassa. Sopimus Euroopan kentille varsin yllättävä, koska hänellä ei ollut allaan ainoatakaan A-maaottelua. Myöhemmin Poikela on pelannut jälleen pari kautta Sammossa, kauden Tšekin liigaa ja marraskuusta 2017 alkaen Ranskan Pro B -liigassa AS Cannesissa. Kauden 2018–2019 hän aloitti bulgarialaisessa Montana Volleyssa mutta siirtyi sieltä joulukuussa 2018 Saksaan TSV Giesen Grizzlysin joukkueeseen.
Jättökulma
thumb|280px|Jättökulma (kulma β). Jättökulma tarkoittaa ajoneuvon taimman renkaan pinnan ja takapään matalimman ulokkeen, yleensä puskurin tai pakoputken, kautta kulkevan linjan sekä maanpinnan välistä kulmaa. Kulma ilmaisee ajoneuvon kykyä kulkea rampin tai muun esteen ylitse ilman että kori osuu esteeseen.
Oskarshamnin ydinvoimalaitos
Oskarshamn 3
pienoiskuva|510x510px|Reaktorit O1, O2 ja O3.|tyhjä
Charles de Gaulle
Charles André Joseph Marie de Gaulle (ransk. [ʃaʁl də ɡol] ; Ranskassa usein Général de Gaulle, 22. marraskuuta 1890 Lille, Nord – 9. marraskuuta 1970 Colombey-les-Deux-Églises, Haute-Marne) oli ranskalainen kenraali ja poliitikko. Hän johti Vapaata Ranskaa vuosina 1940–1944 ja Ranskan väliaikaista hallitusta vuosina 1944–1946 ja oli Ranskan viidennen tasavallan ensimmäinen presidentti vuosina 1959–1969. Hänen poliittista ideologiaansa kutsutaan gaullismiksi. Yleisesti hänet myös mielletään Ranskan vapauttajaksi toisessa maailmansodassa.
Sotilasura 1912–1940
Nuori Charles de Gaulle valitsi sotilasuran. Hän meni tunnettuun ranskalaiseen École spéciale militaire de Saint-Cyr -sotilasakatemiaan vuonna 1908. Hän valmistui vuonna 1912, liittyi jalkaväkirykmenttiin ja toimi siellä eversti Philippe Pétainin alaisuudessa.
Sijoituspaikkansa varmuudesta huolimatta de Gaulle yritti pakoa kaikkiaan viisi kertaa, yrityksissään kuitenkaan menestymättä. Aselevon jälkeen hänet vapautettiin vankeudesta. Näistä kahdesta ja puolesta vankeudessa vietetystä vuodesta hänelle jäi karvas muisto ja hän piti itseään hyödyttömänä sotilaana, josta ei ole mihinkään.
Heinz Guderian ja Saksan armeijan esikuntakenraalit olivat kiinnostuneita de Gaullen ajatuksista. Kotimaassa Pétain kuitenkin torjui suurimman osan de Gaullen uusista ja uudistavista ajatuksista ja näin miesten väliset suhteet huononivat. Myös ranskalaiset poliitikot torjuivat de Gaullen ajatukset, poikkeuksena Paul Reynaud, jolla oli myöhemmin merkittävä rooli de Gaullen uralla.
Toinen maailmansota
De Gaulle nimitettiin tilapäisesti prikaatinkenraalin tehtävään (tätä tehtävänimitystä ei seurannut prikaatikenraalin sotilasarvo) 1. kesäkuuta 1940. Pääministeri Paul Reynaud nimitti hänet kabinettinsa sota-asioiden alivaltiosihteeriksi. Pääministerin kabinetin jäsenenä hän vastusti antautumista saksalaisille ja jätti tehtävänsä 15. kesäkuuta 1940, kun marsalkka Pétain nousi valtaan. de Gaulle ei hyväksynyt Pétainin pyrkimyksiä saada aikaan rauha saksalaisten kanssa. Tämän jälkeen hän poistui maasta ja siirtyi Isoon-Britanniaan.
Nato/Otan
Lisäksi muista läntisistä valtionpäämiehistä poiketen de Gaulle tuomitsi Israelin valloitukset Länsirannalla ja Gazassa kuuden päivän sodassa kesäkuussa 1967. Tämä oli suurin muutos Ranskan Israelin politiikassa. Aikaisemmin Ranska oli ollut Israelin liittolainen auttaen Israelia sotilaallisesti ja toimimalla yhdessä sen kanssa muun muassa Suezin kriisissä 1956. Nyt de Gaulle oli siirtynyt ulkopolitiikassaan lähemmäksi arabimaiden näkökantoja.
1968 ja ero
Kaikkialla Euroopassa vuosi 1968 merkitsi erilaisia mielenosoituksia ja vapauspyrkimyksiä. Ranskassakin Pariisin opiskelijamellakat ja työläisten lakot vaativat muutoksia yhteiskuntaan yliopistoista työpaikkoihin.
Perhe
Valtiomiehen ja sotilaan tehtävien ohessa de Gaulle oli myös aviomies ja perheenisä. Hän avioitui 7. huhtikuuta 1921 Yvonne Vendroux’n (1900–1979) kanssa, ja heillä oli kolme lasta:
Janne Jalasvaara
Janne Jalasvaara (s. 15. huhtikuuta 1984 Oulu) on suomalainen jääkiekkopuolustaja.
Kansallisen tunnustuksen risti
Kansallisen tunnustuksen risti on historiallisesti katsottuna vanhin Latvian ritarikunnista. Latvialaisena ritarikuntana se perustettiin kuitenkin vasta vuonna 1938 yhdessä Vesthardus-ritarikunnan kanssa. Tällöin Latvian presidentti Kārlis Ulmanis antoi perustamista koskevan asetuksen. Ritarikuntaa sanotaan myös Latvian Ansioritarikunnaksi. Ranskaksi ritarikunnan nimi on Croix de la Reconnaissance.
Ritarikunta perustettiin ensimmäisen kerran toukokuussa vuonna 1710 Liepājassa. Perustaja oli Kuurinmaan herttua Friedrich Wilhelm. Hän halusi perustaa ritarikunnan Kuurinmaan jälleenrakentamisen kunniaksi suuren Pohjan sodan jälkeen. Vuonna 1938 ritarikunnan perustamisen taustalla oli Kuurinmaan ja Zemgalen loistokkaan menneisyyden muisto. Vuonna 1938 ritarikunta perustettiin uutena ritarikuntana, ja sen linkki menneeseen Kuurinmaan ritarikuntaan on lähinnä symbolinen. Ritarikunnan toiminta lakkautettiin, kun Neuvostoliitto oli miehittänyt Latvian. Latvian ensimmäisen itsenäisyyden aikana kunniamerkki myönnettiin yli 3 900 henkilölle, joista 21 sai suurristin ja mitaliluokan merkkejä myönnettiin yli 2 100 henkilölle.
Whamageddon
Whamageddon on internet-meemi tai peli, jossa joulua edeltävänä aikana pyritään välttämään Wham!:n kappaleen ”Last Christmas” kuulemista. Jos meemiin osallistuva kuulee joulukuussa ennen joulua laulun, hän on ulkona pelistä ja yleensä kirjoittaa sosiaaliseen mediaan ”#whamageddon” osoituksena siitä, että on ”hävinnyt” pelin.
Ruumislauta
Ruumislauta katolisuudessa
Katolisella ajalla Suomessa ei ruumislautaa tarvittu, sillä ruumis sijoitettiin pesun jälkeen paareille valkoisiin käärinliinoihin kiedottuna. Vainaja haudattiin toisena tai kolmantena päivänä kuoleman jälkeen. Arkun käyttö oli harvinaista. Sitä käytettiin vain arvohenkilöiden hautauksessa.
Kuoleman tapahduttua vainaja riisuttiin ja asetettiin olkien tai vaatteiden päälle, joko kuolinhuoneen lattialle tai sänkyyn. Ruumiin korjaamisen eli pesemisen, oikomisen, pukemisen ja laudalle panon suoritti oman talon naisväki. Muu talonväki saattoi siirtyä siksi ajaksi naapuriin. Talon miesväki toimi laulajina, kantajina, arkuntekijänä ja haudankaivajana. Ilomantsissa naiset pesivät naisvainajan, miehet miesvainajan.
Isommissa taloissa oli usein oma, perintönä kulkeva ruumislauta, jota säilytettiin vajan ylisillä tai muussa sopivassa piilossa. Vähäisempi väki saattoi käyttää kylän yhteistä ruumislautaa. Sitä säilytettiin siinä talossa, jossa viimeksi oli ollut vainaja. Saattoipa joku käyttää ruumislautana leipälautaa tai sängyn päälliskanttakin.
Ruumislauta luterilaisilla
Aitassa ruumislauta sijoitettiin telineiden päälle niin, että vainajan jalat olivat ovelle päin. Lauta voitiin myös laittaa riippumaan orresta köysien varassa, jotta hiiret ja rotat eivät pääsisi kaluamaan ruumista. Piippolassa pantiin vainajan käteen piiska hiiriä ja syöpäläisiä karkottamaan.
Virren veisuun jälkeen pantiin pönkkä ovelle kuoleman merkiksi. Iitissä ovi lukittiin vielä riippulukolla. Sen jälkeen jäätiin odottamaan, että arkuntekijä, nikkari, kävisi ottamassa ruumiista mitat. Jotkut kyllä teettivät itselleen jo eläissään arkun tai sahauttivat hongasta hyvät kirstulaudat orsille odottamaan. Myöhemmillä ajoilla arkku saatettiin käydä ostamassa kaupunkipuusepältäkin.
Petter Hansson Thel
Petter Hansson Thel oli ruotsalainen urkujenrakentaja. Hän rakensi muun muassa Oulun tuomiokirkon 14-äänikertaiset urut vuonna 1651. Hän rakensi tai korjasi myös Uppsalan tuomiokirkon urkuja 1648.
Aaron Rodgers
Aaron Charles Rodgers (s. 2. joulukuuta 1983 Chico, Kalifornia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän edustaa NFL-seura New York Jetsia.
Työterveyshuolto
Työterveyshuollon ammattilaisia ovat työterveyshoitajat, työterveyslääkärit ja työfysioterapeutit.
Pumi
Ulkonäkö
Pumin turkki on yleisimmin harmaa. Harmaat pumit syntyvät mustina ja alkavat harmaantua yleensä jo ennen luovutusikää. Harmaita pumeja on eri sävyisiä, aina vaaleasta hopeanharmaasta grafiitinharmaaseen. Muita sallittuja värejä ovat musta, valkoinen ja mustamaskinen kellanruskea eli fawn (maszkos fakó), jonka sävy vaihtelee kermanvärisestä keltaiseen ja punaiseen. Kaikenvärisillä pumeilla kuuluu olla musta pigmentti huulissa ja kirsussa. Myös muunvärisiä pumeja syntyy – rotumääritelmä luettelee värivirheenä muun muassa monivärisen ja ruskean.
Karolinginen arkkitehtuuri
Karolinginen arkkitehtuuri on frankkien valtakunnassa 700-luvun lopulla ja 800-luvulla vallinnut germaaninen arkkitehtuurin tyylisuunta. Sen pani alulle frankkihallitsija Kaarle Suuri (768–814). Tyylin esikuvia olivat antiikki ja Bysantin varhaiskristillinen tyyli.
Kytämänjärvi
Historia
Järvi oli vuoden 1984 peruskartassa 730 metriä pitkä ja erillisiä vesialtaita erottava pieni kanava on ollut luontainen salmi. Rantaviiva on vuoden 1984 jälkeen kutistunut moni paikoin, joten järven vedenpinta on alentunut selvästi.
Hassan Moumen
Hassan Moumen (s. 1. marraskuuta 1957 Sefrou) on marokkolainen jalkapallovalmentaja ja entinen jalkapalloilija. Hänet nimitettiin heinäkuussa 2009 Marokon maajoukkueen väliaikaiseksi valmentajaksi. Hänen paikkansa otti Eric Gerets. Sitä ennen Moumen valmensi muun muassa Chabab Massiraa ja saavutti Marokon cupissa hopeaa FUS de Rabatin joukkueessa.
LÉ Samuel Beckett
Valmistus
Irlannin hallitus allekirjoitti lokakuussa 2010 Babcock Marinen kanssa 99 miljoonan euron tilauksen kahdesta aluksesta ilman aseita. Alusten aseistamiseen erillisen sopimuksen puitteissa varattiin budjettiin lisäksi 7,8 miljoonaa euroa. Ensimmäisen aluksen köli laskettiin 18. toukokuuta 2012 Appledoren telakan katetussa telakka-altaassa telakkanumerolla AS194. Se laskettiin vesille 3. marraskuuta 2013 nimellä LÉ Samuel Beckett, irlantilaisen näytelmäkirjailijan Samuel Beckettin mukaan. Aluksen kastetilaisuus järjestettiin lauantaina 17. toukokuuta 2014 Dublinissa kumminaan Beckettin veljentytär Caroline Murphy. Samana päivänä alus luovutettiin Irlannin laivastolle, joka nimesi aluksen ensimmäiseksi päälliköksi komentaja Ken Minehanen.
Skvyra
Skvyra on kaupunki ja Skvyran piirin hallintokeskus Ukrainan Kiovan alueen lounaisosissa, 100 kilometriä maan pääkaupungista Kiovasta lounaaseen. thumb|left|Skyrvan gymnasiumin rakennus. Vuoden 2011 alussa kaupungissa arvioitiin asuvan 16 979 ja koko piirissä 39 243 henkeä.
Syysjärvi
Syysjärvi on Vuoksen vesistöön kuuluva iso järvi Etelä-Savossa Juvalla ja Mikkelissä. Sen pinta-ala on 10,9 neliökilometriä. Järven itäosan Kokonlahden Papinsängyssä on kalliomaalaus, jonka ikää ei ole voitu määritellä.
Kommunisti sisäministerinä
Kirjoittaminen
Kirjan käsikirjoitusta Leino oli alkanut laatia jo useita vuosia aiemmin ja sen muokkaamiseen osallistuivat Tammen silloinen toimitusjohtaja Untamo Utrio, apulaisjohtaja Jarl Hellemann ja kustannusvirkailija Kalevi Sorsa. Kirjaa valmisteli Leinon kanssa pieni säännöllisesti Utrion luona kokoontunut työryhmä ja pääosa kustannusyhtiön henkilökunnasta pidettiin asiasta tietämättömänä. Muistelmahanke paljastui kuitenkin tällöin jo pahoin alkoholisoituneen Leinon oman varomattomuuden vuoksi kohtalokkain seurauksin juuri ennen kirjan suunniteltua julkistamista.
Vastaanotto
Kirja voitiin julkaista uudelleen vasta vuonna 1991, jolloin se oli jo suurimmaksi osaksi menettänyt kiinnostavuutensa; ensimmäisen vuoden aikana sen myynti jäi vajaaseen tuhanteen kappaleeseen.
Jomalan vaakuna
pienoiskuva|195x195px|Jomalan vaakuna Jomalan vaakuna on Jomalan kunnan tunnus. Vaakunan aihe seuraa melko uskollisesti jäljennöksenä vuodelta 1326 säilynyttä Ahvenanmaan keskiaikaista sinettiä. Pyhä Olavi oli suojeluspyhimys paitsi koko saariryhmälle, niin myös 1200-luvulta peräisin olevalle Jomalan kirkolle.
Nipa Niemi
Nipa Niemi työskenteli Yle TV1 -kanavan kuvittamon esimiehenä 1958–1988. Sivutöinään hän esiintyi koomisissa rooleissa tv-ohjelmissa ja elokuvissa, kuten lääkärinä elokuvassa Uuno Turhapuro (1973).
Kapina nuorisovankilassa
Sekä alkuperäinen, vuonna 1977 tehty mutta vasta 1991 ensiesitetty tv-elokuva että vuoden 1979 teatterielokuva on julkaistu Britanniassa kahden dvd-levyn yhteisjulkaisuna lisämateriaaleineen.
Djerba
Historia
Al-Bakri mainitsi djerbalaisten harjoittavan merirosvoutta ja al-Idrisi mainitsee puolestaan paikallisten puhuvan ainoastaan berberiä. Ziridien kukistuttua djerbalaisten merirosvojen hyökkäykset Tunisian rannikolle ja kristittyjen maiden laivoja vastaan yleistyivät. Vuonna 1135 Sisilian normannikuningas Roger II:n amiraali Georgios Antiokialainen valtasi saaren. Normannit vakiinnuttivat asemaansa valtaamalla myös muita kohteita rannikolta. Abbasidit valtasivat saaren takaisin hetkellisesti vuonna 1284, mutta Pietari III:n joukot valtasivat sen takaisin. Vuonna 1289 kristityt rakennuttivat linnoituksen al-Kantaran salmelle roomalaisaikaiselle pengertielle. Linnoitus sijaitsi historiallisen Meninxin raunioilla. Paikalliset kapinoivat vuosina 1334-5 ajaen kristityt saarelta. Alfonso V yritti vielä seuraavalla vuosisadalla vallata saaren takaisin, mutta tällä kertaa kristityt epäonnistuivat. Muslimit rakennuttivat puolestaan oman linnoituksensa pohjoiseen Girban raunioiden lähettyville.
Ziryab
Ziryab Córdobassa
Musiikin lisäksi Ziryabin oli tärkeä muodin luoja Córdobassa. Hänellä oli varastossaan loppumaton joukko viihdyttäviä ja opettavaisia kertomuksia ja hänellä oli syvällinen kirjallisuuden tuntemus. Kuningas ja maan mahtavat matkivat hänen tapojaan ja hänen nimestään tuli juhlittu Espanjassa. Hän loi uuden kampausmuodin, hänen tapansa käyttää hajuvesiä, vaatteita sekä valmistaa ruokia levisivät al-Andalusiin. Juoma-astioina hän käytti metallisten pikarien sijaan kristallisia. Ziryab keksi tavan pestä vaatteet suolaa apuna käyttäen niin, jälkeen näyttivät uusilta. Hän toi parsan keräyksen ja syönnin Eurooppaan sekä kehitti öljyssä paistetut kalapallot, joiden nimi Andalusiassa edelleen on takalliyah Ziryab, Ziryabin paistinkalat. Vaatteet oli hänen mukaan vaihdettava vuodenaikojen mukaan ja kesäisin oli käytettävä vaaleita ja talvella tummia kankaita. Lääketieteen alalla hän paransi suuhygieniaa kehittämällä tehokkaan ja hyvänmakuisen hammastahnan. Lisäksi hän toi shakin ja poolon Eurooppaan sekä perusti kosmetiikkakoulun naisille.
Pravind Jugnauth
pienoiskuva|Pravind Kumar Jugnauth, Mauritiuksen pääministeri vuodesta 2017 Pravind Kumar Jugnauth (s. 25. joulukuuta 1961) on mauritiuslainen poliitikko. Hän on Mauritiuksen entisen presidentin ja pääministerin Anerood Jugnauthin poika, josta tuli Mauritiuksen pääministeri tammikuussa 2017, kun isä-Jugnauth ilmoitti eroavansa 86-vuotiaana pääministerin virasta ja nimesi seuraajaksi poikansa.
Mauritiuksen parlamenttivaaleissa marraskuussa 2019 Pravind Jugnauthin johtama koalitio sai selkeän vaalivoiton ja Jugnauth jatkaa Mauritiuksen pääministerinä.
HMS Volage (R41)
HMS Volage (viirinumerot R41 ja F41) oli Britannian kuninkaallisen laivaston V-luokan hävittäjä toisessa maailmansodassa. Sodan jälkeen alus muutettiin tyypin 15 nopeaksi sukellusveneentorjuntafregatiksi viirinumerolla F41.
Sotilasmusiikki
Erityinen sotilasmusiikkitapahtuma on tattoo, jossa useat soittokunnat esiintyvät. Tattooseen kuuluu olennaisesti marssit ja paraatit, sekä nykyään myös tavalliset konsertinomaiset tilaisuudet. Tunnettuja tattooita ovat muun muassa Edinburg Tattoo ja Royal International Air Tattoo. Suomessa järjestetään joka toinen vuosi Hamina Tattoo.
Älykkyys
Määrittely ja olemus
Älykkyyden olemuksesta on kiistelty paljon. Erimielisyyttä on ollut ja on edelleen älykkyyden määritelmästä, siitä onko älykkyys yhtenäinen vai moninainen ilmiö, älykkyyden mitattavuudesta ja mittaustavoista, mitatun älykkyyden merkityksestä todellisessa elämässä, siitä onko se periytyvää, kuinka paljon ympäristötekijät vaikuttavat siihen, ja voiko älykkyyttä kehittää. Myös älykkyyden yhteyttä aivojen kokoon, rakenteeseen ja toimintaan on yritetty selvittää.
Lasse Peltonen (jalkapalloilija)
Peltonen oli FC Kuusysin kasvatti. Ensimmäiset miesten ottelunsa hän pelasi III divisioonassa seuran reservijoukkue Palloseiskoissa. Peltonen oli mukana Kuusysin liigajoukkueessa jo kaudella 1991, mutta ei esiintynyt yhdessäkään ottelussa. Hän siirtyi kaudeksi 1992 Kakkosessa pelanneen yhteistyöseura Lahden Työväen Palloilijoiden riveihin. Onnistuneen kauden päätteeksi hän palasi Kuusysin liigaryhmään, mutta vietti ensimmäisen kautensa vielä enimmäkseen LTP:n mukana. Peltonen oli myös lyhyellä lainapestillä toisessa liigaseurassa, FF Jarossa.
Kolmannella liigakaudellaan Peltonen oli noussut Kuusysin vakiokokoonpanoon ja hän aloitti jokaisen liigakaudella 1995 pelaamistaan 23 ottelusta. Seura kuitenkin putosi Veikkausliigasta ja Peltonen siirtyi ulkomaille alkuvuodesta 1996 Irlannin pääsarjassa pelanneeseen University College Dublin AFC:n joukkueeseen, jossa pelasi yhden ottelun verran. Suomeen palattuaan hän siirtyi Kuusysin paikalliskilpailijaan Lahden Reippaaseen. Kaudeksi 1997 lahtelaisseurat yhdistyivät FC Lahdeksi, jota Peltonen edusti neljän kauden ajan, ollen seuran luottopelaajia nousussa pääsarjaan ja myös sen ensimmäisillä liigakausilla.
Älykkyys
Muisti ja älykkyys
Työmuisti on voimakkaasti yhteydessä älykkyyteen. Kun se on muuttujana, erään tutkimuksen mukaan mentaalinen nopeus ja huomion kontrolli eivät olleet yhteydessä älykkyyteen, vaan nimenomaan yksinkertainen lyhytkestoinen muisti. Kyseessä saattaa olla kyky samanaikaisesti prosessoida ja tallentaa asioita. Sen heikkous voi haitata monimutkaista ajattelua. Muisti on yhteydessä luetun ymmärtämiseen jopa matemaattisesti samankykyisten ihmisten kesken. Joissain tutkimuksissa työmuisti on vahvemmin yhteydessä älykkyyteen kuin lyhytkestoinen muisti.
Sekä älykkyys että työmuisti tai lyhytkestoinen muisti ennustavat hyvin opintomenestystä. Niiden merkitys romahtaa, jos muuttujaksi otetaan myös aiempi osaaminen. Tätä näytti selittävän se, että älykkyys vaikuttaa varhaiseen oppimiseen.
Häät
Buddhalaiset häät
Buddhalaisten häät olivat pitkään maallinen tapahtuma. Ajan myötä buddhalaiset halusivat kuitenkin hääjuhliinsa uskonnollisenkin elementin tilaisuutta juhlistamaan, ja munkkeja pyydettiin häiden jälkeen hääparin kotiin lausumaan sutria. Monissa maissa buddhalaisuus yhdistyy paikallisiin muihin uskontoihin, joten buddhalaiset hääseremoniatkin eroavat maiden välillä. Buddhalainen hääpari lupaa hääseremoniassaan toisilleen huomaavaisuutta, rakkautta, kunnioitusta ja uskollisuutta, ja sulhanen myös lahjoja sekä morsian ystävällisyyttä sulhasen sukua ja ystäviä kohtaan. Jos pappi osallistuu seremoniaan, hääpari lupaa hänelle noudattaa buddhalaisuuden hyveitä. Häät järjestetään usein puutarhassa, sillä Buddhan mukaan puutarhassa ei ole mitään epäaitoa.
Teatteri- ja mediatyöntekijöiden liitto
Järjestö perustettiin 12. marraskuuta 1973 nimellä Suomen teatterityöntekijäin yhteisjärjestö STY ry, jonka perustivat Suomen Teatteriohjaajien Liitto, Suomen Lavastustaiteilijain Liitto, Suomen Teatteriopettajien Liitto ja Suomen Teatteritekninen Liitto. Vuosina 1998–2013 liitto toimi nimellä Teatteri- ja mediatyöntekijät ja se hyväksyttiin SAK:n jäsenliitoksi huhtikuussa 2007. Teme vaihtoi nimensä Teatteri- ja mediatyöntekijöiden liitoksi 40-vuotisjuhlissaan 2013 ja vuonna 2023 Teme juhlii 50-vuotista taivaltaan Suomen suurimpana taide- ja kulttuurialojen ammattiliittona.
Amiga Power
Toimittajat
Toisin kuin monet muut pelilehdet, AP palkkasi toimittajia heidän kirjoituskykynsä perusteella, eikä niinkään videopelitietämyksen tai -kyvykkyyden perusteella (vaikkakin useimmat toimittajat tiesivät aika paljon peleistä), uskoen että oli helpompaa oppia tietokonepelejä kuin oppia kirjoittamaan. Monille videopelitoimittajille, kuten Kieron Gillen ja Stuart Campbell, AP oli ensimmäinen askel heidän urallaan. Gillen, nykyään suosittu käsikirjoittaja Marvel Comics -kustantamolla, oli aluksi tavallinen AP:n lukija ja kirjepalstan vieras (käyttäen nimimerkkiä "C-Monster") ennen kuin lehti palkkasi hänet freelance-toimittajaksi (säilyttäen nimimerkin "C-Monster" jopa ammattilaisuralla). Toinen samanlainen henkilö oli Mil Millington (jonka lehden lukijat tunsivat nimellä "Lukija Millington"), josta tuli menestynyt romaanikirjailija, jonka esikoisromaani Things My Girlfriend and I Have Argued About ("Asioita joista olen riidellyt tyttöystäväni kanssa") myi yli 100 tuhatta kappaletta.
Päätoimittajan huomautus
Väkivallan ja kiroilun sensuroinnin lisäksi, päätoimittajan huomautus tarjosi lehdelle tavan viitata kilpaileviin lehtiin, korvaten lehden nimen sen kanssa loppusointuvalla salanimellä. Esimerkiksi The One -lehti mainittiin kommentilla "("Currant Bun" - Ed)" (mustaherukkapiirakka), ja Amiga Action mainittiin kommentilla "("Michael Jackson" - Ed)".
Viipurin taistelu (1944)
Viipurin taistelu käytiin jatkosodan perääntymisvaiheen aikana 20. kesäkuuta 1944. Se päättyi Viipuria puolustaneiden suomalaisten peräännyttyä lähes kokonaan ilman vastarintaa ja Neuvostoliiton joukkojen vallattua kaupungin. Viipurin puolustustaistelu kesti vain alle viisi tuntia, jonka jälkeen suomalaiset perustivat uuden puolustuslinjan Kivisillansalmen länsirannalle vajaan neljän kilometrin päähän kaupungin keskustasta.
Amiga Power
Do the Write Thing
Kirjeet ja lehden vastaukset niihin olivat aluksi varsin normaaleja, mutta ajan kuluessa niistä tuli yhä ja yhä oudompia. Lukijat alkoivat jopa kirjoittaa kirjeitä joilla ei ollut mitään tekemistä tietokonepelien kanssa, mikä johti lopulta siihen että lehden täytyi varta vasten pyytää kirjeitä asiaankuuluvista aiheista. Lehden filosofiaan kuului että lehden kirjepalsta määritteli lehden luonteen ja suhteen lukijoihinsa, ja siksi sille annettinkin enemmän tilaa kuin monissa muissa lehdissä, usein antaen pitkiä vastauksia vakavampiin kirjeisiin, selittäen lehden filosofiaa.
Viipurin taistelu (1944)
Taustaa
Viipuri oli myös suomalaisille tärkeä. Se oli Suomen toiseksi suurin kaupunki ennen talvisodan alkamista ja kieltämättä itäisen Suomen pääkaupunki. Se oli merkittävä maantie- ja rautatieliikenteen solmukohta sekä kaupan keskiö. Lisäksi se oli suurin varuskuntakaupunki ja huomattava koulu- ja kulttuurikaupunki. Viipuri vaurioitui pahoin varsinkin talvisodan ja jatkosodan hyökkäysvaiheen aikana, mutta oli siitä huolimatta suomalaisille tärkeä kaupunki. Kaupungin puolustusasemien rakentaminen alkoi helmikuussa 1944 ja niiden linnoittaminen jatkui 17. kesäkuuta saakka.
Amiga Power
Seuraavassa numerossa
Kun peli sitten lopulta julkaistiin, lehti julkaisi siitä saman kuvan, esittääkseen ilahtumistaan siitä että pääsi viimeinkin arvostelemaan pelin.
Whatever Happened To...
Yksi esimerkki oli Whatever Happened To... Game Reviews?" ("mitä oikein tapahtui... peliarvosteluille?"), jossa AP arveli että pelien julkaisjoiden antamilla mainoslahjoilla ja muiden lehtien kirjoittamilla hyvillä arvosteluilla saattoi olla yhteys keskenään. Lehti esitti että jos näin oli, 73% oli alhaisin arvosana jonka arvostelija pystyi pelille antamaan jäämättä julkaisijan suosion ulkopuolelle, mikä teki tästä "keskinkertaisen" pelin arvosanan muissa lehdissä.
Diary Of A Game
Diary Of A Game ("pelin päiväkirja") oli useampiosainen palsta jota käytettiin lehdessä neljä kertaa. Palstalla seurattiin kehityksen alla olevan pelin edistymistä pelin tekijöiden kirjoittaman päiväkirjan muodossa. Pelit olivat:
Pelimodifioiminen
1990-luku
1990-luvulle tultaessa monet muokatut konsolit, jotka pystyivät pyörittämään laittomia ja modifioituja versioita peleistä, olivat suosittuja, mutta vuonna 1993 julkaistun id Softwaren hittipeli Doomin myötä modifikaatiokulttuuri nousi suuremman yleisön huomioon. Id Software sisällytti työkalun Doomin modifiointiin, niin sanotun Doom WAD:in, peliin sen julkaisun yhteydessä, mikä mahdollisti modifiointi-ilmiön suosion kasvamisen. Vuonna 1998 Windowsille julkaistu ja peliyhtiö Valve Corporationin kehittämä Half-Life synnytti monia suosittuja modifikaatioita, joista myöhemmin kehittyi omia pelisarjojaan. Merkittävimpänä esimerkkinä näistä Counter-Strike -pelisarja. Myös vuonna 1996 julkaistu id Softwaren ammuskelupeli Quake ja sitä seuranneet jatko-osat olivat suosittuja modifikaatioalustoja ja Quaken modifikaatioyhteisö elää vielä 20 vuotta sen julkaisun jälkeen.
2010-luku
2010-luvulla pelit kuten Minecraft, ARMA-pelisarja ja The Elder Scrolls V: Skyrim ovat olleet jatkuvasti suosittuja modifiointialustoja. Pelien eloisat modifiointiyhteisöt ovat muuttuneet pelien, ja ylipäätään tietokone pelaamisen, myyntivalteiksi. The Elder Scrolls pelisarjasta vastuussa oleva Bethesda Softworks on auttanut julkaisemaan vuodesta 2016 saakka modifikaatiot omien pelisarjojensa peleihin kahdeksannen sukupolven konsoleilla Xbox One:lla ja PlayStation 4:lla.
Alkulukujen lumoissa
Kirja esittelee myös merkittäviä matematiikan alan henkilöitä ja taustavaikuttajia sekä 1800-luvun Euroopan poliittisia tekijöitä. Kirjavinkit sivuston arvostelun mukaan kirja on vaikeustasoltaan kohtuullinen, mutta vaatii kiinnostusta matematiikkaan. Kirjassa kuljetetaan rinnakkain kahta juonta: luvut, joiden järjestysnumero on pariton, esittelevät Riemannin hypoteesin ymmärtämiseksi tarvittavaa matematiikkaa, ja luvut, joiden järjestysnumero on parillinen, esittelevät taas aiheeseen liittyviä henkilöitä ja historiaa. Kirjassa on runsaasti alaviitteitä, jotka sisältävät lisätietoa käsiteltävistä asiosita. Kirjan liitteenä on matemaatikko Tom Apostolin tekemän laulun sanoitus, joka käsittelee Riemannin hypoteesia. Toisena liitteenä on laajahko esitys Lindelöfin hypoteesista, joka on läheistä sukua Riemannin hypoteesille.
Efraim Syyrialaisen paastorukous
Jokaisen osion välissä kumarretaan maahan.
Gerhard Hüsch
Hüsch oli ensimmäinen, joka levytti kokonaisuudessaan Franz Schubertin laulusarjat Winterreise ja Die schöne Müllerin. Hüsch tulkitsi lisäksi muiden muassa Richard Straussin, Hans Pfitznerin, Paul Graenerin ja Yrjö Kilpisen liedohjelmistoa. Konserttiesiintyjänä hän tulkitsi myös esimerkiksi Kristuksen roolin Johann Sebastian Bachin Matteus-passiossa. Hän esiintyi paitsi Euroopan maissa, myös Japanissa. Hüsch vetäytyi aktiiviselta laulu-uraltaan vuonna 1945 ja asettui Müncheniin. Hän kuitenkin työskenteli opettajana, myös Lontoossa. Hän oli saanut jo vuonna 1937 nimityksen professoriksi Münchenin musiikkiakatemiaan. Mestarikursseja hän piti Englannissa, Sveitsissä ja Suomessa.
Hüsch oli natsivaikuttaja Carl von Schirachin tyttären, sopraano Rosalind von Schirachin rakastaja. Myös Hüschistä itsestään tuli kansallissosialisti. Myöhemmin hän kertoi olleensa eri mieltä puolueen rotuajattelusta ja painotti uransa kansainvälisyyttä.
Radio 180
Radion taajuusalue on 30,000 MHz – 87,975 MHz ja sen kanavaväli on 25 kHz. Näin ollen radion VHF-aaltoalueelle mahtuu 2 320 radiokanavaa. Etukäteen voidaan ohjelmoida kahdeksan radiokanavaa. Radioaallot moduloidaan joko tavallisena FM-lähetyksenä KLAR FM tai hyppelevätaajuuksisena SKYDD MSK.
Somaattinen harjoittelu
Somaattisen harjoittelun edut: Somaattisella harjoittelulla saavutetaan itsenäisen osaamisen harjoittelu. Siinä opitaan rakentamaan oman ruumiin tuntemusta ja sen käyttöä. Sen avulla riippuvuus ulkopuolisesta ohjauksesta vähenee ja saavutetaan itsenäinen ruumiinhallinnan. Samalla ulkoisten tekijöiden vaikutus toimintoihin pienenee, itsetuntemus kasvaa ja luottamus omaan tekemiseen paranee merkittävästi.
Freestylemelonta
Harrastajalta vaaditaan hyvää virranlukutaitoa, melontatekniikkaa sekä rämäpäistä asennetta. Laji sopii kaikenikäisille.
Liikkeet
Liikkeet suoritetaan yleensä aallossa tai hontossa jo valmiiksi ollessa. Temppuja, jotka tehdään aaltoon tai honttoon suoraan ylävirrasta laskiessa, kutsutaan entryliikkeiksi.
Al-Mansur Ibn Abi Aamir
Almanzorin jälkeen
Abd al-Malikin jälkeen valtaan siirtyi hänen velipuolensa Abd al-Rahman Sanchuelo. Hän yritti kuitenkin kaapata kalifaatin itselleen Hishamilta, sillä al-Mansur oli käytännössä katsoen riistänyt kalifilta lähes kaiken vallan. Se johti maan sisällissotaan, ja kalifaatti hajosi pieniin kilpaileviin taifa-valtakuntiin. Hajoaminen koitui muslimi-Iberian kohtaloksi, sillä kristityt kuningaskunnat pystyivät valloittamaan itsenäiset taifat yksi kerrallaan.
All Star Karate
Pelattavuus
Pelin aikana, kun on edennyt tarpeeksi pitkälle voi myös muokata omaa karategi-asua, sekä luoda omia katoja, jo valmiista opituista katoista.
Lauma (elokuva)
Lauma (Sürü) on Yilmaz Güneyn käsikirjoittama ja Zeki Öktenin yhdessä Güneyn kanssa ohjaama turkkilainen draamaelokuva vuodelta 1978. Sen teon aikaan Güney oli vankilassa, ja Ökten ohjasi elokuvan Güneyn ohjeiden mukaan. Samalla tavoin tehtiin myöhemmin Yol (1982), jossa käytännön ohjauksesta vastasi Serif Gören.
Rauni Mollberg
Teatteri ja Kuopion Taiteilijaseura
Mollberg valittiin 1958 jo lopettamisuhan alla olleen Kuopion Taiteilijaseuran puheenjohtajaksi. Talousvaikeuksissa ollut seura sai aiemmin niukat avustukset kaupungilta, mutta Mollberg keräsi tukea paikalliselta liike-elämältä ja erilaisilta yhteisöiltä, niin että seura tuli omillaan toimeen. Taidepäivät muutettiin Kuopion taideviikoksi, ja mukaan kutsuttiin eri alojen taiteilijoita. Kuopion kaupunki antoi hänelle 1962 Kuopio-stipendin, ja 1963 hän sai toistamiseen Taiteilijaseuran Minna-patsaan. "[Mollbergilla] on poikkeuksellinen kyky tehdä työtä ja heittäytyä eheästi, väsähtämättä ja työlästymättä kaikkeen siihen mihin hän ryhtyy", sanottiin stipendiuutisessa.
Televisio ja elokuva
Mollberg toimi taiteilijaprofessorina vuosina 1978–1988 ja sai taiteen akateemikon arvon vuonna 1989. Hänen saamiinsa tunnustuksiin kuuluu myös Pro Finlandia -mitali vuodelta 1980 ja viisi Jussi-palkintoa.
Rauni Mollbergilla oli asunto ja elokuvastudio Vesilahdella Korpiniemen entisellä koululla 1960-luvulta aina vuoteen 1997 saakka. Vuonna 1997 hän osti Loimaalta Orisuon entisen kansakoulun kodikseen ja studiokseen ja hän asui siellä lähes kuolemaansa saakka.
Dikloorietikkahappo
Ominaisuudet
Dikloorietikkahappo on huoneenlämpötilassa väritöntä nestemäistä ainetta. Se sekoittuu täydellisesti veden lisäksi etanoliin ja dietyylieetteriin ja liukenee myös bentseeniin ja kloroformiin. Dikloorietikkahapon pKa-arvo on 1,48 eli happovakio Ka on 5,12·10-2. Se on siis huomattavasti voimakkaampi happona kuin etikkahappo tai kloorietikkahappo, mutta trikloorietikkahappoa heikompi. Hapon voimakkuuden kasvaminen kloorin määrän lisääntyessä johtuu elektronegatiivisen kloorin aiheuttamasta vaikutuksesta.
Aineen metabolia ja käyttö lääkeaineena
Dikloorietikkahapon suoloja (DCA) on tutkittu lääkeaineina, koska ne estävät pyruvaattidehydrogenaasikinaasientsyymin toimintaa. Ihmiselimistössä dikloorietikkahappo muuntuu glyoksyylihapoksi sytosolissa toimivan glutationi-S-transferaasientsyymin katalysoimana. Yhdistettä on käytetty adstringenttinä ja laktisen asidoosin, diabeteksen ja familiaalisen hyperkolesterolemian hoidossa. Laktisen asidoosin hoito perustuu yhdisteen kykyyn inhiboida pyruvaattidehydrogenaasikinaasientsyymiä, mikä johtaa pyruvaattikinaasientsyymin toiminnan aktivoitumiseen. Tästä käytöstä on kuitenkin luovuttu tehokkaampien lääkkeiden ja dikloorihapon neurotoksisuuden ja karsinogeenisuuden vuoksi.
55 Cancri f
Fyysiset ominaisuudet
Koska planeettaa ei löydetty suoraan vaan säteisnopeusmenetelmän avulla tarkkailemalla tähteä, jota se kiertää, ominaisuudet kuten säde, koostumus ja lämpötila ovat tuntemattomia. Planeetan massa on noin puolet Saturnuksen massasta. Tämä viittaa siihen, että 55 Cancri f on luultavasti kaasujättiläinen, jolla ei ole kiinteää pintaa. Kuitenkin, koska planeetta on elinkelpoisella vyöhykkeellä, sen mahdollisen kuun pinnalla voisi olla nestemäistä vettä.
Sundin vaakuna
Vaakunan selitys kuuluu ”punaisessa kentässä sakarainen, tornilla varustettu kultainen harjamuuri; harjalla kultainen viiri.” Vaakunan on suunnitellut Matts Dreijer, ja Sundin kunnanvaltuusto hyväksyi vaakunan kokouksessaan 27. joulukuuta 1947. Ahvenanmaan maakuntahallitus vahvisti vaakunan käyttöön 19. joulukuuta 1951.
Siljamari Heikinheimo
Heikinheimo on toiminut Soivat Kirja -konserttisarjan taiteellisena suunnittelijana. Hän on aktiivinen kamarimuusikko ja on esiintynyt muiden muassa kokoonpanojen Avanti!, Jousia Ensemble ja Virtuosi di Kuhmo kanssa. Hän on vieraillut monien muiden musiikkijuhlien ohella Kuhmon Kamarimusiikissa. Hän on suuntautunut myös oopperaohjaukseen. Hän onkin työskennellyt Deutsche Oper am Rheinissa (Düsseldorf), Komische Operissa (Berliini) ja Suomen Kansallisoopperassa.
Ole Børud
Tausta
Yhtye vaihtoi 1990-luvulle tultaessa nimekseen Arnold B Family ja siihen liittyi myös jäsenten puolisoita. Kokoonpanot julkaisivat tusinan verran albumeita ja kiersivät 1990-luvulla täysipäiväisesti ympäri maailmaa, ennen jäsenten soolourille siirtymistä.
Foxtel
Foxtel on australialainen media-alan yritys, joka välittää televisiokanavia kaapeli- ja satelliittitelevisioverkon lisäksi maksullisesti myös internetissä. Yritys perustettiin vuonna 1995.
Iulis
Historia
Iulis oli Keoksen merkittävin kaupunki. Se oli varhaisella klassisella kaudella osa Keoksen tetrapolista eli neljän kaupungin liittoa, johon kuuluivat sen lisäksi myös Karthaia, Koressia ja Poieessa. Strabonin aikaan ajanlaskun alun tienoilla Iulis oli liittänyt itseensä Koressian ja Karthaia Poieessan, joten kaupunkeja oli vain kaksi. Koressia toimi Iuliin satamana.
Gösta Theslöf
”Theslöfin kaartin” päällikkönä
Alkuperäinen ylioppilaskaarti lakkautettiin suurlakon päättyessä, mutta joulukuun 1905 alussa perustettiin Helsingin kunnallinen suojeluskunta, jonka päälliköksi Theslöf jälleen kutsuttiin. Hän jätti suojeluskunnan johdon vuoden 1906 alusta, jolloin hänen seuraajakseen tuli ratsumestari Didrik von Essen.
Iulis
Rakennukset ja löydökset
Iulis sijaitsi saaren pohjoisosassa noin 25 stadioninmitan päässä merestä. Sen akropoliina eli linnavuorena toimi kukkula, joka sijaitsee nykyisen Ioulídan kylän pohjoisosassa.
Jean-Féry Rebel
Rebel julkaisi säveltäjänä viulu- ja laulumusiikkia, lyyrisen tragedian Ulysse (1703) ja baletteja, joista ensimmäinen oli Caprice (1711). Sen esittäjänä toimi Françoise Prévost, jonka tytär Anne meni naimisiin Rebelin François-pojan kanssa vuonna 1733. Rebelin viimeinen teos oli myös baletti, Les elemens (1737). Vuosina 1734 ja 1735 hän johti Concerts Spirituels -sarjaa.
Dove Cameron
Tausta
Cameron, oikealta nimeltään Chloe Celeste Hosterman, syntyi Seattlessa, Washingtonissa. Hänen vanhempansa Philip Hosterman ja Bonnie Wallace erosivat hänen ollessa nuori. Cameron varttui Bainbridge Islandilla ja kävi lapsena Sakai Intermediate Schoolia. Kahdeksanvuotiaana hän alkoi näytellä Bainbridge Performing Arts -teatterissa. Cameron asui myös monta vuotta lapsuudestaan Ranskassa ja osaa kieltä hyvin. 14–vuotiaana hän muutti Los Angelesiin perheensä kanssa ja oli mukana Burbank High Schoolin showkuorossa.
Valfar
Valfarin muistoa kunnioittaen loput yhtyeen jäsenistä päättivät lopettaa soittamisen Windirin nimissä ja perustivat uuden yhtyeen Vreidin.
Laurent Schwartz
Tieteellisen työn lisäksi hän oli myös rohkeasanainen intellektuelli. Schwartz oli kommunisti, mutta vastusti kuitenkin Neuvostoliiton stalinismia. Hän kampanjoi Ranskan Algerian sotaa vastaan. Koska Schwartz oli juutalainen, hän joutui toisessa maailmansodan aikana piileskelemään viranomaisia muuan muassa käyttämällä erilaisia salanimiä, kuten Laurent Sélimartin. Hän kuului Debrén sukuun, joka on ollut merkittävä juutalaissuku Ranskan politiikassa.
Hämähäkkikukkakasvit
Levinneisyys
Hämähäkkikukkakasvit ovat levinneet laajalle alueelle maapallolla: kaikkialle tropiikkiin ja lämpimille seuduille. Erityisen paljon lajeja on Amerikassa.
Pirisaari
Pirisaari on saari Espoossa Finnoon saaristossa. Kaitaan ja Matinkylän kaupunginosien raja kulkee Pirisaaren halki. Saari on Espoon kaupungin omistuksessa.
Tatra T6A5
Vaikka T6A5 liikennöi yksinomaan Tšekin tasavallassa ja Slovakiassa, siitä on useita erilaisia muunnelmia, jotka liikennöivät muualla Manner-Euroopassa, ja pyrkimyksenä oli, että vaunut olisivat liikennöineet myös Pohjois-Amerikassa.
Romain Bussine
pienoiskuva|Romain Bussine vuonna 1895. Romain Bussine (1830–1899 Pariisi) oli ranskalainen baritoni, musiikkipedagogi ja runoilija.
Tatra T6A5
Tuotanto
Huomaa: Tässä luettelossa on vaunujen ensimmäiset omistajat. Kalustoa on voitu jälleenmyydä luettelon ulkopuolisiin kaupunkeihin.
Erik Adlercreutz
Erik Alfred Herman Adlercreutz (7. syyskuuta 1899 Helsinki – 13. lokakuuta 1989 Helsinki) oli suomenruotsalainen lääkäri ja dosentti, Adlercreutzin aatelissuvun päämies.
Chaplin reportterina
Chaplin reportterina, myös Tienaamisen tuskat (Making a Living) on Henry Lehrmanin ohjaama yhdysvaltalainen lyhyt mykkäelokuva, joka tunnetaan Charles Chaplinin ensimmäisenä elokuvana.
Houston Comets
Alkuvuodet – neljä kautta, neljä mestaruutta
Houston Comets on WNBA:n historian menestyksekkäin seura. Se voitti neljä mestaruutta (enemmän kuin mikään muu seura), jotka tulivat peräkkäisinä vuosina, ensimmäinen WNBA:n avauskautena 1997 ja viimeinen vuonna 2000.
Mikkosten maailma
Mikkosten Maailma lopetettiin toukokuussa 2009. Ohjelma katsojaluvut putosivat nopeasti alun runsaasta 300 000 katsojasta alle puoleen. Nelosen mukaan sarjasta ei ollut alun perin tarkoituskaan tehdä pitkäikäistä, mutta silti alhaiset katsojaluvut olivat pettymys. Myöhemmin selvisi, että ohjelman jatkamisen puolesta tulleet äänet tulivat vain muutamasta puhelinliittymästä.
Karthaia
Rakennukset ja löydökset
Teatteri sijaitsi akropoliin etelärinteessä. Se oli rakennettu ensimmäisellä vuosisadalla eaa.
Vicente del Bosque
Pelaajaura
Pelaajana Del Bosque oli pelipaikaltaan puolustaja. Hän aloitti jalkapalloilun kotiseudullaan Salamancassa pelaten paikallisissa joukkueissa kunnes liittyi Real Madridin junioreihin vuonna 1968. Real Madridin edustusjoukkueen kokoonpanoon hän nousi vuonna 1970, mutta hänet lähetettiin hankkimaan kokemusta Castellóniin (1970–1971, 1972–1973) ja Córdobaan (1971–1972). Castellónissa kaudella 1972–1973 esittämiensä otteidensa myötä hän sai jälleen mahdollisuuden Real Madridissa ja vakiinnutti seuraavalla kaudella paikkansa edustusjoukkueessa. Del Bosque pelasi kausina 1971–1984 pääsarjassa Primera Divisiónissa kaikkiaan 288 ottelua ja teki 20 maalia. Real Madridissa hän voitti viisi pääsarja- ja neljä cup-mestaruutta.
Sundbyn metroasema
Sundbyn asema on avattu vuonna 2002. Metrojunia liikennöi Kööpenhaminan keskustan kautta Vanløseen ja vastakkaiseen suuntaan Vestamageriin.
Pyhän Karitsan ritarikunta
Ritarikunnan luokat
Ritarikunta on perinteisen kaavan mukainen, viisiluokkainen ritarikunta. Luokat ovat suurristi, 1. luokan komentaja, komentaja, 1. luokan ritari ja ritari. Lisäksi on kaksi mitalia. Ritarikunnan nauha on harmaansininen, jossa on valkoiset reunat.
Supernatural (1. tuotantokausi)
Supernatural-televisiosarjan ensimmäinen tuotantokausi sai ensi-iltansan Yhdysvalloissa 13. syyskuuta 2005 ja päättyi 4. toukokuuta 2006 sisältäen yhteensä 22 jaksoa. Sarja kertoo Sam ja Dean Winchesteristä, jotka etsivät isäänsä, Johnia, joka on veljesten äidin ja Samin tyttöystävän tappaneen demonin jäljillä. Matkan varrella veljekset käyttävät isänsä muistikirjaa jatkaakseen perheen bisnestä – pelastaen ihmisiä ja jahdaten yliluonnollisia olentoja. Jared Padalecki ja Jensen Ackles esittävät Samia ja Deania, Jeffrey Dean Morganin esittäessä heidän isäänsä Johnia ja Nicki Aycoxin demoni Meg Mastersia. Yhdysvalloissa tuotantokauden esitti WB ja Suomessa Sub.
Erotusosamäärä
Raja-arvo
Kun erotusosamäärän nimittäjä pienenee, tarkoittaa se geometrisesti sekantin pisteiden lähentymistä. Lähellä olevat sekantin pisteet pakottavat sekanttisuoran kulkemaan lähes käyrän suuntaisesti. Kun toiseen pisteeseen asetetaan suora, joka on käyrän tangentti, saadaan vertailusuora sekantille. Voidaan ajatella, että kun sekanttipisteet siirtyvät hyvin lähelle toisiaan, on sekanttisuora ja tangentti lähes yhdensuuntaiset. Tangentin ja sekantin kulmakertoimet ovat tällöin lähes samat. Kun pisteet siirtyvät mielivaltaisen lähelle toisiaan, tulevat suorien kulmakertoimet samaksi.
Hollannin fonologia
Hollannin kielen fonologia on samantyyppinen kuin muiden germaaniseen kieliryhmään kuuluvien kielten, kuten friisin, englannin ja saksan.
Kirsikka Saari
Elämä
Saari on syntynyt Helsingissä vuonna 1973 perheen ensimmäiseksi lapseksi, kaksi vuotta hänen jälkeensä syntyi hänen sisarensa Sinikukka joka on politiikan tutkija ja heillä on vielä heidän jälkeensä syntynyt veli. Heidän äitinsä erosi ensimmäisestä avioliitostaan ja avioitui sen jälkeen uudelleen heidän isäpuolensa kanssa, jola oli kaksi poikaa aikaisemmasta liitostaan. Heidän äitnsä laittoi sisarukset opiskelemaan Itäkeskukseen kielikouluun pitkää venäjää, ja he kaikki ovat opiskelleet myös Venäjällä.
Hollannin fonologia
Diftongit
Pohjoisessa diftongien puolisuppeat elementit voivat diftongisoitua  (:ssa voi esiintyä labiodentaali, ). Rotterdamissa voi ääntyä.
Gunnel Adlercreutz
Gunnel Elisabeth Adlercreutz (o.s. af Björkesten; s. 27. heinäkuuta 1941 Helsinki) on suomalainen arkkitehti.
Amorebieta-Etxano
Maantiede
Amorebieta-Etxano on sisämaan kaupunki Comarcassa Biskajan maakunnassa Pohjois-Espanjassa noin 25 km Bilbaosta itään, Eurooppatie E70:n varrella. Kylä sijaitsee Ibaizabal-joen laaksossa. Ibaizabal-joki liittyy Nervión jokeen muutama kilometri pohjoisempana, minkä jälkeen sitä kutsutaan joskus "Nervión-Ibaizabaliksi", koska nämä kaksi jokea ovat kooltaan lähes samat. Amorebieta-Etxano sijaitsee karussa vuoristossa ja sillä on rikas historiallinen perintö.
Georg Henrik Theslöf
Georg Henrik Theslöf oli suomenruotsalainen sanomalehtimies, diplomaatti ja pakinoitsija. Hän toimi 1908–1914 Suomen Uutistoimiston päällikkönä, 1920–1926 Suomen ulkoasiainministeriön sanomalehtitoimiston päällikkönä, 1926–1950 lähetystösihteerinä Suomen Moskovan-lähetystössä ja 1927–1950 Hufvudstadsbladetin toimittajana. Hän sai 1921 lähetystöneuvoksen avonimen. Theslöf julkaisi 1920-luvulla useita humoristisia etikettioppaita. Pakinoitsijana ja kirjailijana hän käytti nimimerkkiä Brummell & Co.
Kultafasaani
Tuntomerkit
Koiraan soidinlaulu on yksi- tai kaksitavuinen ja karhea ähk tai äh-ehk. Muuten laji on hiljainen.
André Messager
Messager vakiinnutti maineensa operetilla La béarnaise, joka esitettiin Pariisissa vuonna 1885 ja Lontoossa 1886. Hänen muiden operettiensa joukossa ovat Madame Chrysanthème (1893), Mirette (1894) ja Monsieur Beaucaire (1919). Hänen baleteistaan erityisen tunnetuksi tuli Les deux pigeons (1886), jonka tyyliä on luonnehdittu kevyeksi, elegantiksi ja Pariisille luonteenomaiseksi.
Etelän risti
Historia
Etelän ristin viralliseksi nimeäjäksi on usein sanottu 1600-luvulla elänyttä ranskalaista tähtitieteilijää Augustin Royeriä, mutta jo häntä ennen sitä kuvasivat erillisenä tähdistönä useat karttojen ja luetteloiden laatijat.
Tähtiä
Etelän ristin tähtiä nimineen: Tähtiä Bayerin nimillä: Muita merkittäviä tähtiä: